nvidia/miracl-vision huggingface dataset:
రఘునాథ్ పాణిగ్రాహి

రఘునాథ్ పాణిగ్రాహి ప్రఖ్యాత భారతీయ శాస్త్రీయ సంగీత విద్వాంసుడు, సంగీత దర్శకుడు. ఇతడు ఆలపించిన జయదేవుని గీతాగోవిందం ఇతనికి ఎంతో పేరు తెచ్చిపెట్టింది. ఇతడు 1935, ఆగస్టు 10న ఒరిస్సాలోని రాయగడ జిల్లా గునుపూర్‌లో జన్మించాడు. ఇతడు తన తండ్రి నుండి సంగీతం నేర్చుకున్నాడు. గీతా గోవిందం ఆలాపనా విధానాన్ని కూడా తండ్రి నుండే పుణికిపుచ్చుకున్నాడు. ఫ్రెంచి ప్రభుత్వ సత్కారం పొందిన తొలి ఒడియా గాయకుడు ఇతడే. 2010లో ఇతడిని భారత ప్రభుత్వం పద్మశ్రీ పురస్కారంతో సత్కరించింది. ఇతడి భార్య ప్రముఖ ఒడిస్సీ నృత్య కళాకారిణి సంయుక్త పాణిగ్రాహి. ఈమె 1997లో మరణించింది. ఇతడు తన భార్య పేరుతో సంయుక్త పాణిగ్రాహి ట్రస్టును ప్రారంభించి ఒడిస్సి నృత్య కారులకు ఎంతో చేయూతనిచ్చాడు. వారి ద్వారా ఒడిస్సీ నాట్యానికి ప్రపంచ గుర్తింపు తీసుకువచ్చాడు. ఇతడు 1950వ దశకం నుండి తెలుగు, కన్నడ, ఒరియా సినిమాలకు నేపథ్య సంగీతాన్ని అందించాడు
యెనిసెయి నది

యెనిసెయి నది (Енисе́й - యిన్యిస్యేయ్) సైబీరియాలో ఉన్న ఒక నది. సైబీరియాలో ప్రవహించే మూడు గొప్ప నదుల్లో ఇది మధ్యది. మిగతా రెండూ ఓబ్, లెనా నదులు. ఇది ఆర్క్‌టిక్ మహాసముద్రం లోకి ప్రవహించే గొప్ప నది వ్యవస్థకు చెందినది. ఎనిసెయి ప్రపంచంలోని ఐదవ అతి పెద్ద నది. ఇది మిసిసిపీ నది కన్నా కొంచెం చిన్నదిగా ఉంటుంది, కానీ ప్రవాహంలో 1.5 రెట్లు ఉంటుంది. గ్రేట్ యెనిసెయి, లిటిల్ యెనిసెయి నదులు కైజిల్ వద్ద సంగమించి యెనిసెయి నదిగా మారతాయి. అక్కడి నుండి ఈ నది 3,487 కి.మీ. ప్రవహించి కారా సముద్రంలో కలుస్తుంది.
దేవదత్తుడు

దేవదత్తుడు సుప్పబుద్ధ మహారాజ, ఆయన భార్య పామిత యొక్క పుత్రుడు.ఇతడు సిద్ధార్థ గౌతమునికి మేన బావ, యశోధరకు అన్న అవుతాడు. చిన్ననాటి నుండి అన్ని విషయాలలో సిద్ధార్థునికి ఎదురుతిరుగుతూ,ఆటంకాలు కలిగించేవాడు. సిద్ధార్థుడు గౌతమ బుద్ధునిగా అవతరించిన పిమ్మట దేవదత్తుడు కొంత కాలం శాక్య రాజ్యాన్ని చూసుకుంటాడు, సొంత చెల్లెలైన సిద్ధార్ధుని భార్యయగు యశోధరను మానసికంగా వేదిస్తాడు,కామిస్తాడు. కొంతకాలం తరువాత బుద్ధుడు తిరిగి రాజ్యానికి రాగ ఆనందునితో పాటు దేవదత్తుడు కూడా బౌద్ధ సంఘములో చేరతాడు.మొదట్లో సక్రమంగా ఉంటూ అందరి మెప్పులు పొందినా కూడా కుట్ర, కల్మషం,కపటం కలిగిన దేవదత్తుడు బుద్ధతత్వాన్ని పొందలేడు, కానీ అత్యంత కాఠిన్యమైన శిక్షణలు చేసి అతీంద్రియ శక్తులను పొందుతాడు. ఒకానొక దినం బుద్ధుని వద్దకు వెళ్లి తనను సంఘాధ్యక్షునిగా ప్రకటించమని అడుగుతాడు, అతని కుటిల ఆలోచన కనిపెట్టి బుద్ధుడు ఒప్పుకోడు.దానికి ఆగ్రహించిన దేవదత్తుడు వివిధ రకాల కుట్రలు పన్ని బుద్ధుణ్ణి అంతమొందించాలని విఫలయత్నం చేస్తాడు.బిక్షుసంఘాన్ని కొన్ని కారణాలు చూపి విభజిస్తాడు, కానీ సారిపుత్త, మోగ్గల్లాన బిక్క్షువులు దేవదత్తుని పంచన చేరిన బిక్కశువులకు బుద్ధ తత్వాన్ని,ధర్మాన్ని బోధించి తిరిగి బుద్ధ సంఘంవైపుకు వారిని నడుపుతారు. ఇలా ఎన్నో చెడ్డ కర్మలకు పాల్పడిన దేవదత్తుడు ఆ కర్మలకు అనుగుణంగా చాలా దీన స్థితిలో మృత్యువుతో పోరాడి, బుద్ధుణ్ణి శరణు గోరుతూ మరణిస్తాడు.కానీ అతను చేసిన కొన్ని మంచి కర్మల ఫలితంగాను మరొక పుట్టుకలో "అత్థిస్సర"నామముతో పచ్చేక బుద్ధునిగా పుట్టి నిర్వాణం పొందుతాడని ప్రతీతి.
ధర్మేంద్ర

ధర్మేంద్ర (జననం 8 డిసెంబరు 1935) ప్రముఖ భారతీయ నటుడు. ఆయన అసలు పేరు ధరమ్ సింగ్ డియోల్. బాలీవుడ్ లో ఎక్కువ చిత్రాలు చేశారు ధర్మేంద్ర. హిందీ చలనచిత్ర రంగానికి ఆయన చేసిన కృషికి గుర్తింపుగా ఫిలింఫేర్ జీవిత సాఫల్య పురస్కారం అందుకున్నారు. ఎక్కువగా యాక్షన్ సినిమాల్లో నటించిన ధర్మేంద్రను ఆయన అభిమానులు "యాక్షన్ కింగ్", "హీ-మ్యాన్" అని ముద్దుగా పిలుచుకుంటారు. షోలే (1975) చిత్రాన్ని ఆయన కెరీర్ లో పెద్ద మలుపుగా చెప్పుకోవచ్చు. రాజస్థాన్ లోని బికనీర్ నుంచి భారతీయ జనతా పార్టీ అభ్యర్థిగా లోక్ సభకు ఎన్నికయ్యారు ఆయన. 2012లో భారత ప్రభుత్వం ఆయనకు పద్మభూషణ్ పురస్కారం ఇచ్చి గౌరవించింది. పంజాబ్లోని లుధియానా జిల్లాలో ఉన్న నస్రలీ అనే గ్రామంలో కేవల్ కిషన్ సింగ్ డియోల్, సత్వంత్ కౌర్ దంపతులకు 8 డిసెంబరు 1935న జన్మించారు ధర్మేంద్ర. ఆయన పూర్తి పేరు ధరమ్ సింగ్ డియోల్. లుధియానాలోని పఖోవాల్ దగ్గర్లో గల డంగన్ అనే గ్రామంలో వారి పూర్వీకులుండేవారు. ధర్మేంద్ర చిన్నతనంలో సహ్నేవాల్ అనే గ్రామంలో ఉండేవారు
విరించి వర్మ

విరించి వర్మ ఒక తెలుగు సినీ దర్శకుడు. ఉయ్యాల జంపాల సినిమాతో దర్శకుడిగా పరిచయమయ్యాడు. తరువాత నాని కథానాయకుడిగా మజ్ను చిత్రానికి దర్శకత్వం వహించాడు. విరించి వర్మ స్వస్థలం పశ్చిమ గోదావరి జిల్లా, నిడదవోలుకు సమీపంలోని పెండ్యాల. తండ్రి సూరపు రాజు, తల్లి సుబ్బలక్ష్మి. వారిది వ్యవసాయ కుటుంబం. ఆకివీడు సమీపంలోని వాళ్ళ అమ్మమ్మ ఊరైన సిద్ధాపురం లో పెరిగాడు. దిబ్బగూడెంలో ఇంటర్మీడియట్ చదువుకున్నాడు. హైదరాబాదు లోని లక్డీ కాపుల్ లో గల న్యూ గవర్నమెంట్ డిగ్రీ కాలేజీ లో బీకామ్ చదివాడు. చిన్నప్పటి నుంచి కథల పుస్తకాలు, నవలలు చదివే అలవాటు ఉండేది కానీ సినిమాలు మాత్రం అంతగా చూసేవాడు కాదు. సహాయ దర్శకుడిగా ఉన్నప్పుడే తల్లిదండ్రులు కూడా హైదరాబాదుకు వచ్చి స్థిరపడ్డారు. తండ్రి అక్కడే ఓ ప్రైవేటు సంస్థలో ఉద్యోగం చేస్తున్నాడు
నిర్మల్ కోట

నిర్మల్ కోట తెలంగాణ రాష్ట్రంలోని నిర్మల్ జిల్లా కేంద్రంలో ఉంది.పూర్వం నిర్మల్ ఖిల్లాను కేంద్రంగా చేసుకుని రాజు నిమ్మానాయుడు పరిపాలించాడు. నిర్మల్ కు సుమారు 400 ఏళ్ల ఘన చ‌రిత్ర ఉంది. చారిత్రక ఖిల్లాగా.. నిజాం జమానాలోనే రెవెన్యూ జిల్లాగా.. రాజకీయ కేంద్రంగా.. పేరొందిన నిర్మల్‌ ఇప్పుడు తెలంగాణలో కొత్త జిల్లాగా రూపుదిద్దుకుంది. క్రీ.శ 1600 నుండి 1650 సంవత్సరాల వరకు పులి మడుగు ఖీల్లాదారు నిమ్మా నాయుడు రాజ్యాన్ని పాలించాడు
మదన్

మదన్ ఒక తెలుగు సినీ దర్శకుడు. పలు పురస్కారాలు, ప్రశంసలు అందుకున్న ఆ నలుగురు సినిమాకు రచయితగా పనిచేశాడు. మదన్ చిత్తూరు జిల్లా, మదనపల్లి లో ఒక మధ్యతరగతి కుటుంబంలో జన్మించాడు. అతని డిగ్రీ వరకు చదువు అక్కడే సాగింది. కాలేజీ రోజుల్లో నాటకాలు రాసి, దర్శకత్వ వహించాడు. సినిమా రంగం మీద ఆసక్తితో హైదరాబాదుకు వచ్చి చిన్న చిన్న ఉద్యోగాలు చేశాడు. మొదట్లో మానవ వనరుల అభివృద్ధి శాఖ తరపున కొన్ని టీవీ కార్యక్రమాలు రూపొందించాడు. డాక్యుమెంటరీలు తీశాడు. తరువాత మనసంతా నువ్వే, సంతోషం సినిమాల కోసం కెమెరామెన్ ఎస్. గోపాలరెడ్డి దగ్గర సహాయకుడిగా చేరాడు. కెమెరా గురించి తెలుసుకోవడం వల్ల రచనలను దృశ్యరూపంలోకి మార్చేటపుడు ఉపయోగపడుతుందని అలా కొద్ది రోజులు పనిచేశాడు. తరువాత కళ్యాణ రాముడు, ఖుషీ ఖుషీగా సినిమాల్లో రచనా విభాగంలో పనిచేశాడు
మహా భాష్యము

ఇది ఒక ప్రాచీన సంస్కృత వ్రాకరణ గ్రంథము. దీనిని రచించినది పతంజలి మహర్షి. పాణినీయ వ్యాకరణము పై అన్నిటికంటె మహత్వపూర్ణకృతి పతంజలి రచించిన మహాభాష్యము.దీని భాష అత్యంత సరళ, సరస, స్వాభావికమైనది. గ్రంథ రచనా దృష్టిచే ఇది ఆదర్శభూతమై యొప్పునది. పతంజలి శుంగవంశ మహారాజైన పుష్యమిత్రుని సమకాలికుడు.వారి పురోహితుడని తలచుచుండిరి. పుష్యమిత్రుని కాలము విక్రమదశకు 150 ఏండ్ల పూర్వము. మహాభాష్యము పైన అనేక వైయాకరణులు టీకా గ్రంథములు రచించిరి. ఇవి రెండు విభాగములు. తిన్నగా మహాభాష్యముపై రచించిన టీకాగ్రంధములు, కైయట విరచిత మహాభాష్య ప్రదీపముపై విరచించబడిన టీకాగ్రంధములు. మహాభాష్యముపై విరచించబడిబ టీకాగ్రంధములలో నేడు 20 గ్రంథములు సమగ్ర-అసమగ్ర గ్రంథములు లుపలబ్ధములు
చారుహాసన్

చారుహాసన్ ఒక ప్రముఖ భారతీయ సినీ, టీవీ నటుడు, దర్శకుడు, మాజీ న్యాయవాది. ఆయన తమిళ, కన్నడ, తెలుగు, మలయాళ, హిందీ సినిమాలలో నటించాడు. 1987 లో గిరీష్ కాసరవెల్లి దర్శకత్వంలో వచ్చిన తబరన కథె అనే కన్నడ సినిమాకు గాను జాతీయ ఉత్తమ నటుడి పురస్కారాన్నీ, కర్ణాటక ప్రభుత్వం తరపున కూడా ఉత్తమ నటుడి పురస్కారం అందుకున్నాడు. ప్రముఖ నటుడు కమల్ హాసన్ కు ఈయన అన్న అవుతాడు. సుహాసినికి తండ్రి.
హేమా మాలిని

హేమమాలిని (జననం 16 అక్టోబరు 1948), ప్రముఖ భారతీయ నటి, దర్శకుడు, నిర్మాత, నాట్యకళాకారిణి, రాజకీయ నాయకురాలు. తమిళ చిత్రం ఇదు సతియం అనే సినిమాలో సహాయ నటి పాత్రతో తెరంగేట్రం చేశారు హేమ. సప్నో కా సౌదాగర్(1968) సినిమాతో హీరోయిన్ అయ్యారు ఆమె. బాలీవుడ్ లో ఎన్నో విజయవంతమైన సినిమాల్లో నటించిన హేమ ఎక్కువగా ధర్మేంద్ర, రాజేశ్ ఖన్నా, దేవానంద్ లతో సినిమాలు చేశారు. హిట్ జంటగా పేరు పొందిన హేమా మాలినీ, ధర్మేంద్ర తరువాతి కాలంలో వివాహం చేసుకున్నారు కూడా. హేమాను మొదట్నుంచీ అభిమానులు "డ్రీం గర్ల్" అని పిలిచేవారు. 1977లో అదే పేరుతో సినిమా కూడా చేశారామె. మంచి నాట్యకళాకారిణి అయిన హేమా మంచి నటిగా కూడా గుర్తింపు తెచ్చుకున్నారు. దాదాపు 150 సినిమాల్లో నటించారు ఆమె. ఫిలింఫేర్ ఉత్తమ నటి పురస్కారానికి 11 నామినేషన్లు సంపాదించుకున్న హేమా 1972లో పురస్కారం గెలుచుకున్నారు. ఫిలింఫేర్ జీవిత సాఫల్య పురస్కారం, పద్మశ్రీ పురస్కారం అందుకున్నారు ఆమె. 2012లో సర్ పదంపత్ సింఘానియా విశ్వవిద్యాలయం ఆమెను గౌరవ డాక్టరేట్ ఇచ్చి గౌరవించింది
నిజామాబాదు కోట

నిజామాబాదు కోట తెలంగాణ రాష్ట్రంలోని నిజామాబాదులో ఉన్న కోట. దీనిని 10 వ శతాబ్దంలో రాష్ట్రకూట రాజులు నిర్మించారు. ఇది నిజామాబాద్ పట్టణానికి నైరుతి దిశలో, మహాత్మా గాంధీ చౌక్ నుండి 2 కిలోమీటర్ల దూరంలో ఉంది. కోట పైన ఉన్న ఆలయాన్ని రఘునాథ ఆలయం (జగన్నాథ్ ఆలయం, రామాలయం ఖిల్లా) అని పిలుస్తారు. ఇక్కడికి హిందూ మతం భక్తులు వస్తారు. పర్యాటక కేంద్రంగా కూడా ఉంది. ఛత్రపతి శివాజీ తన గురువైన రాందాస్ ఆజ్ఞపై ఈ శ్రీరామ దేవాలయాన్ని నిర్మించినట్లు చెబుతారు. విశాలమైన మందిరాలతో ఉన్న ఈ ఆలయ 3,900 చదరపు. అడుగుల విస్తీర్ణంలో, ఎల్లప్పుడూ చల్లగా ఉండేందుకు తగు విధంగా నిర్మించబడింది. ఆలయంలో 53 అడుగుల ఎత్తు ఉన్న ఒక స్తంభం ఉంది. ప్రతిరోజు దీపం వెలిగించడానికి ఈ స్తంభాన్ని ఉపయోగిస్తారు. ఈ దీపం చూసిన తర్వాతే చుట్టప్రక్కల ఉన్న గ్రామాలలోని ప్రజులు వారివారి ఇళ్లలో దీపాలు వెలిగిస్తారట
రాయదుర్గం కోట

రాయదుర్గం కోట ఆంధ్ర ప్రదేశ్ లో అనంతపురం జిల్లాలో రాయదుర్గంలో ఉంది. ఇది రాయదుర్గం బస్టాండు నుండి 2 కిలోమీటర్ల దూరంలో, అనంతపురం నుండి 99 కిలోమీటర్ల దూరంలో బళ్ళారి నుండి 53 కిమీ గుంతకల్ నుండి 95 కిలోమీటర్ల దూరంలో కర్నూలు నుండి 245 కిలోమీటర్ల దూరంలో హైదరాబాద్ నుండి 449 కిమీ దూరములో ఉంది. ఆంధ్ర ప్రదేశ్ లోని అతి పురాతన కోటలలో ఇది ఒకటి. ఇది మద్య యుగములో నిర్మించిన కోట. ఇది 2727 అడుగుల ఎత్తు ఉంది. చారిత్రిక ఆధారల ప్రకారం ప్రకారం, రాయదుర్గం కోట జుంగా నాయకా, విజయనగర రాజుల యొక్క ఒక సేనాపతి నిర్మించారు. ఈ కోట తళ్లి కోట యుద్ధానంతరము వెంకటపతి నాయకుడు ద్వారా చాల వరకు పతిష్టం చేయ బడింది. టిప్పు సుల్తాన్ పాలనలో దీనిని గుత్తి సంస్థానంలో విలీనం చేశారు. . రాయదుర్గం కోట విజయనగర రాజుల కాలంలో చాల కీలక పాత్ర పోషించింది. ఇది రాయదుర్గం పట్టణంలో ఒక కీలకమైన పర్యాటక ప్రాంతము. ఇక్కడ ఒక దశభుజ గణపతి విగ్రహమున్నది
అడ్డాల నారాయణరావు

అడ్డాల నారాయణరావు తొలితరం హాస్యనటుడు, సినిమా దర్శకుడు.
చీరమీను

చీరమీను గోదావరీ ప్రాంతాల్లో దొరికే ఒక రకమైన చేప. ఇది శీతాకాలం ప్రారంభంలోనే దొరుకుతుంది. ఈ చేప ఇండో-పసిఫిక్ ప్రాంతంలో సమృద్ధిగా ఉన్న లిజర్డ్‌ఫిష్ జాతికి చెందినది. గోదావరిజిల్లాల వాసులు ఎంతో ఇష్టంగా తినే చీరమీను శీతాకాలం ప్రారంభంలోనే దొరుకుతుంది. ఎక్కువగా దసరా నుంచి దీపావళి- మహా అయితే నాగులచవితి వరకూ మాత్రమే లభ్యమవుతుంది. మొత్తమ్మీద ఇది బాగా దొరికేది ఏడాదికి ఇరవై రోజులు మాత్రమే.చల్లగా వీచే తూర్పుగాలులకు చీరమీను నీటి అడుగుభాగం నుంచి ఉపరితలం మీదకు చేరుకుంటుంది. గుంపులుగుంపులుగా వస్తోన్న వాటికోసం మత్స్యకారులు కాపు కాస్తుంటారు. వేళ్లసందుల్లోనుంచీ వలల్లోనుంచీ కూడా జారిపోయేంత చిన్నగా ఉండటంవల్లే వీటిని చీరలతో పట్టుకుంటారు. అందుకే ఈ చేపకి చీరమీను అని పేరు. శాస్త్రీయంగా సారిడా గ్రాసిలిస్‌, టంబిల్‌, ఆండోస్క్వామిస్‌ జాతులకు చెందిన పిల్ల చేపల్నే చీరమీనుగా పిలుస్తారు గోదావరీవాసులు. సముద్రనీరూ గోదావరీ జలాలూ కలిసే బురదనీటి మడుగుల్లో- అంటే మడ అడవులు ఎక్కువగా పెరిగే ఆ నీళ్లలో ఆక్సిజన్‌ సమృద్ధిగా ఉండటంతో ఆ జాతులకు చెందిన చేపలు అక్కడికి వచ్చి గుడ్లు పెడతాయి
ఎలగందల్ కోట

ఎలగందల్ కోట తెలంగాణ రాష్ట్రం, కరీంనగర్ జిల్లాలోని ఎలగందల్ గ్రామంలో ఉంది. కరీంనగర్‌కు 10 కిలోమీటర్ల దూరంలో కామారెడ్డి రోడ్డు మార్గంలో మానేరు నదీతీరంలో తాటిచెట్ల మధ్య సుందర ప్రకృతిక నేపథ్యంలో ఉన్న ఈ కోట ఒకప్పుడు కుతుబ్ షాహీ వంశము, మొఘల్ సామ్రాజ్యం, హైదరాబాద్ నిజాం నియంత్రణలో ఉండేది. నిజాం పాలనలో ఈ కోట కరీంనగర్ కు ప్రధాన కార్యాలయంగా ఉండేది. కరీంనగర్ జిల్లాలో చారిత్రకంగా ఈ ప్రదేశం అయిదు సామ్రాజ్యాల చేత పాలించబడింది. పురాతన జ్ఞాపక చిహ్నాలు కొండశిఖరాన ఉన్న కోట, తూర్పు ద్వారానికి వెలుపల ఉన్న బృందావన సరసు 1774 ఎ డి ఫాఫర్ -ఉద్ - దౌలా చేత నిర్మించబడింది. ముస్లిమ్ సన్యాసులైన సైయద్ షాహ్ మునావర్ క్వాద్రి సాహెబ్, దూలా షాహ్ సాహెబ్, సయద్ మరూఫ్ సాహెబ్, షాహ్ తాలిబ్ బిస్మిల్లా సాహెబ్, వాలి హైదర్ సాహెబ్ సమాధులు కదిలించినప్పుడు అక్కడ ఉన్న మినార్లు ఉఉగుతాయి. ఉన్నత పాఠశాల వద్ద మరోరెండు మీనార్లు ఉన్నాయి. ఈ మీనార్లు ఎక్కడానికి లోపలి నుండి మెట్లు ఉన్నాయి. కరీంనగర్-వేములవాడ రహదారిలో ఎలగందల్ కోట నుండి మానకొండూరు వరకు 9 కిలోమీటర్లు మేర రహస్య సొరంగం ఉందని నమ్ముతారు. ఎలగందల్ కోటను వెలగందుల అని కూడా పిలుస్తారు. దీనిని కాకతీయుల (1083-1323) కాలంలో నిర్మించారు. యోధులైన ముసునూరి నాయక్, రాచర్ల పద్మనాయక్ లు దీనిని దృఢంగా చేశారు
బ్యాటరీ ఛార్జర్

బ్యాటరీ ఛార్జర్ (Battery charger, Recharger - రీఛార్జర్) అనేది ఎలెక్ట్రిక్ కరెంట్ ద్వారా ఛార్జింగ్ నిల్వ ఉంచేందుకు సెకండరీ సెల్ లేదా రీచార్జబుల్ బ్యాటరీ లోకి ఛార్జింగ్ ను ఎక్కించేందుకు ఉపయోగించే ఒక పరికరం. ఛార్జింగ్ పెట్టాల్సిన సమయమనేది బ్యాటరీ ఛార్జర్, రీచార్జబుల్ బ్యాటరీ యొక్క పరిమాణం, రకం పై ఆధారపడి ఉంటుంది. ఛార్జర్ ద్వారా ఛార్జింగ్ ఎక్కడం పూర్తయిన తరువాత ఛార్జర్ నుంచి సెల్ ను వేరు చేయాలి, ఛార్జింగ్ పూర్తిగా నిండిన తరువాత ఛార్జర్ వేరు చేయడం ద్వారా రీఛార్జబుల్ బ్యాటరీలు ఎక్కువకాలం మన్నుతాయి, అంతేకాకుండా బ్యాటరీలోని ఛార్జింగ్ తరచూ తగ్గుతూ, పెరుగుతూ ఉండటం వలన మరింత ఎక్కువకాలం మన్నుతాయి. ఛార్జింగ్ పూర్తిగా నిండిన తరువాత కూడా ఛార్జింగ్ లోనే ఉంచినట్లయితే బ్యాటరీలు వేడేక్కుతాయి, కొన్నిసార్లు నాసిరకం బ్యాటరీల కారణంగా ప్రేలే ప్రమాదం కూడా ఉంది.
గంగరాజు డెయిరీ

గోదావరి తీరం ఆతిధ్యానికి పెట్టింది పేరు. పాడిపంటలకు కొదవలేదు. అటువంటి గోదావరి తీరాన రాజమండ్రి లో ఆతిధ్యం తో కూడిన పాల కేంద్రం అరవై ఏళ్లకు ఫైగా సేవలందిస్తూ, పాల ఉత్పత్తుల కేంద్రంగా వర్ధిల్లుతోంది. మూడు తరాలుగా సాగుతున్న ఈ వ్యాపారం ఇప్పుడు గంగరాజు కుమారుడు గోవింద్ నిర్వహణలో 'గంగరాజు డెయిరీ' పాలు - పాల ఉత్పత్తులతో మూడు తరాల ఈ కుటుంబ పరిశ్రమ గంగరాజు డైరీ గా బలమైన పునాది వేసుకుంది. ముఖ్యంగా పాలకోవా తింటే ఇక్కడే తినాలి అనే మాట అందరి నోటా విన్పిస్తుంది. ‘గంగరాజు పాల ఖ్యాతి’ని దేశ విదేశాలకు గొవింద్ విస్తరింప జేసారు. పశ్చిమగోదావరి జిల్లా పశివేదల గ్రామంలో నిమ్మలపూడి వీరన్న అనే రైతు ఇతర ప్రాంతాల నుంచి పాలు సేకరించి విక్రయించేవారు.1950లో వీరన్న ప్రారంభించిన పాల వ్యాపారాన్ని, ఆయన కుమారుడు గంగరాజు తన 24వ ఏట రాజమండ్రి కి విస్తరించారు. వీరన్నగారు పాలసేకరణ పరిమాణం పెంచుతూ పోవడంతో పాలు మిగిలిపోయేవి. దీంతో రాజమండ్రిలో కూడా పాలు అమ్మేవారు గంగరాజు గారు. ఆవిధంగా వీరన్నగారు పశివేదలలో ఉండగానే గంగరాజు గారు రాజమండ్రి ఇన్నీసుపేటలోని త్యాగరాజనగర్‌కు మకాం మార్చారు. అప్పుడప్పుడే విస్తరిస్తున్న హోటళ్లకు
దువ్వాడ జగన్నాథం

దువ్వాడ జగన్నాధం 2016 తెలుగు సినిమా. 2016 ఆగస్టు షూటింగ్ ప్రారంభం. విడుదల తేదీ 2017 సమ్మర్. డిజె దువ్వాడ జ‌గ‌న్నాథ‌మ్‌(అల్లు అర్జున్‌) విజ‌య‌వాడ‌లోని బ్రాహ్మ‌ణుడు. ధ‌ర్మో ర‌క్షితి ర‌క్షితః అనే సూత్రాన్ని న‌మ్మేవాడు. అన్యాయం చేసేవాళ్ళ‌ను చంపేయాల‌నుకునే ర‌కం. జ‌గ‌న్నాథ‌మ్‌కు ఎఫ్‌.ఐ.ఆర్ రాసే పోలీస్ ఆఫీస‌ర్‌(ముర‌ళీశ‌ర్మ)తో స‌హా కొంత మంది స‌హ‌కారం అందిస్తూ ఉంటారు. హైద‌రాబాద్‌లో డి.జెగా ఉంటూ అన్యాయం చేసిన వారిని చంపేస్తుంటాడు, విజ‌య‌వాడ‌లో అన్న‌పూర్ణ క్యాట‌రింగ్ స‌ర్వీస్ న‌డుపుతుంటాడు. జ‌గ‌న్నాథ‌మ్ స్నేహితుడు విఘ్నేశ్వ‌ర శాస్త్రి పెళ్ళిలో పూజ(పూజా హెగ్డే)ను క‌లుస్తాడు
సన్నీ డియోల్

2019 లో డియోల్ అజయ్‌ సింగ్ డియోల్ (జననం 1956 అక్టోబరు 19) సన్నీ డియోల్ గా సుపరిచితుడు. అతను భారతీయ సినిమా నటుడు, దర్శకుడు, నిర్మాత, రాజకీయ నాయకుడు. ప్రస్తుతం అతను పంజాబ్ రాష్ట్రంలోని గురుదాస్‌పూర్ (లోక్‌సభ నియోజకవర్గం) నియోజకవర్గం నుండి పార్లమెంటు సభ్యునిగా గెలుపొందాడు. ముఖ్యంగా బాలీవుడ్ సినిమాల్లో నటించాడు. అతను హిందీ సినిమా ధర్మేంద్ర కుమారుడు. అతను హీరో బాబీ డియోల్, నటి ఇషా డియోల్ ల సోదరుడు. 25 ఏళ్ళ కెరీర్ లో రెండు జాతీయ పురస్కారాలు, రెండు ఫిలింఫేర్ పురస్కారాలు అందుకున్నాడు. డియోల్ తొలిసారిగా తనతో పాటు అరంగేట్రం చేసిన అమృత సింగ్ సరసన బేతాబ్ (1982) చిత్రంలో నటించడం ద్వారా తెరంతేట్రం చేసాడు. ఆ సినిమాలోని నటనకుగానూ ఫిలింఫేర్ ఉత్తమ నటుడు పురస్కారానికి నామినేషన్ లభించింది. తదనంతరం, అతను 1980, 1990 లలో అనేక విజయవంతమైన చిత్రాలలో నటించాడు. ఆ సమయంలో అత్యంత విజయవంతమైన నటులలో ఒకనిగా గుర్తించబడ్డాడు. 1990 లో రాజ్‌కుమార్ సంతోషి నిర్మించిన గయాల్‌ చిత్రంలో తన సోదరుడి హత్యపై తప్పుగా ఆరోపణలు ఎదుర్కొన్న ఔత్సాహిక బాక్సర్ పాత్రతో డియోల్ విస్తృత గుర్తింపు, ప్రశంసలను పొందాడు
లుంబినీ పార్క్

లుంబినీ పార్క్ 7.5 ఎకరాల వైశాల్యం కలిగిన ఒక చిన్న పబ్లిక్ అర్బన్ పార్క్ (నగరోద్యానవనం). ఇది హుస్సేన్ సాగర్ సమీపంలో ఉంది. నగరం కేంద్రస్థానంలో ఉన్న ఈ పార్క్ బిర్లామందిర్, నెక్లెస్ రోడ్డు మొదలైన ఇతర పర్యాటక ఆకర్షణలకు సామీప్యంలో ఉంది. ఇది సంవత్సరమంతటా అనేకమంది పర్యాటకులను ఆకర్షిస్తూ ఉంది. ఇది 1994లో నిర్మించబడింది. ఈ పార్కును తెలంగాణా ప్రభుత్వ డైరెల్టరేట్ ఆధ్వర్యంలో పనిచేస్తున్న " బుద్ధపౌర్ణిమా ప్రాజెక్ట్ అథారిటీ " నిర్వహిస్తుంది. 2007 ఆగస్టు 25 న 44 మంది ప్రాణాలను బలితీసుకున్న హైదరాబాద్ బాంబింగ్‌లో " తీవ్రవాదులు ఎంచుకున్న కేంద్రాలలో లుంబినీ పార్క్ ఒకటి. 1994 లో లుంబినీ పార్క్ నిర్మాణవ్యయం 2.35 కోట్లు. పార్క్ వైశాల్యం 5 ఎకరాలు. ఇది హుస్సేన్ సాగర్ సమీపంలో ఉంది
రీఛార్జబుల్ బ్యాటరీ

రీఛార్జబుల్ బ్యాటరీ (Rechargeable battery) అనేది ఎలెక్ట్రికల్ బ్యాటరీ యొక్క ఒక రకం, ఇవి ఛార్జింగ్ అయినవి, ఛార్జింగ్ కానివి సరఫరాలో ఉండవచ్చు, వీటిని అనేక సార్లు ఛార్జింగ్ పెట్టుకోవచ్చు, అయితే నాన్-రీఛార్జబుల్ లేదా ప్రైమరీ బ్యాటరీ లనేవి పూర్తిగా ఛార్జింగ్ చేయబడినవి సరఫరా అవుతాయి, ఒకసారి డిశ్చార్జి అయితే మళ్ళీ ఛార్జింగ్ పెట్టడానికి పనికిరావు. పునర్వినియోగపరచదగిన బ్యాటరీలు సాధారణంగా డిస్పోజబుల్ బ్యాటరీల కంటే ఎక్కువ ధరను కలిగి ఉంటాయి, అయితే యాజమాన్యం, పర్యావరణ ప్రభావం యొక్క మొత్తం ఖర్చు చాలా తక్కువగా ఉంటుంది, ఎందుకంటే వాటిని చాలాసార్లు తక్కువ ఖర్చుతో రీఛార్జ్ చేయవచ్చు. కొన్ని పునర్వినియోగపరచదగిన బ్యాటరీ రకాలు పునర్వినియోగపరచలేని రకాలు వలె అదే పరిమాణాలు, వోల్టేజీలలో అందుబాటులో ఉంటాయి. బ్యాటరీలను మెరుగుపరచడం కోసం ప్రపంచవ్యాప్తంగా బిలియన్ల డాలర్ల పరిశోధనలో పెట్టుబడి పెడుతున్నారు, పరిశ్రమ కూడా మెరుగైన బ్యాటరీలను నిర్మించడంపై దృష్టి పెడుతుంది. పునర్వినియోగపరచదగిన బ్యాటరీ యొక్క కొన్ని లక్షణాలు క్రింద ఇవ్వబడ్డాయి: "రీఛార్జబుల్ బ్యాటరీ" అనేది "పునర్వినియోగపరచదగిన బ్యాటరీ", "సెకండరీ బ్యాటరీ" అని కూడా పిలువబడుతుంది, ఇది ఒక రకమైన విద్యుత్ శక్తి నిల్వ పరికరం, దీనిని రీఛార్జ్ చేయవచ్చు, అనేకసార్లు ఉపయోగించవచ్చు. పునర్వినియోగపరచదగిన బ్యాటరీలను ఎలక్ట్రికల్ అవుట్‌లెట్ లేదా సోలార్ ప్యానెల్ వంటి బాహ్య శక్తి వనరులను ఉపయోగించి రీఛార్జ్ చేయవచ్చు. పునర్వినియోగపరచదగిన బ్యాటరీలు వివిధ రకాలలో లభిస్తాయి, వీటి వలన ప్రయోజనాలు, అప్రయోజనాలు ఉన్నాయి. పునర్వినియోగపరచదగిన బ్యాటరీలలో కొన్ని సాధారణ రకాలు: నికెల్-కాడ్మియం (Ni-Cd) : ఈ బ్యాటరీలు ఒకప్పుడు జనాదరణ పొందాయి, అయితే కాడ్మియం, విషపూరిత హెవీ మెటల్‌పై పర్యావరణ ఆందోళనల కారణంగా చాలావరకు కొత్త సాంకేతికతలతో భర్తీ చేయబడ్డాయి. నికెల్-మెటల్ హైడ్రైడ్ (Ni-MH) : Ni-MH బ్యాటరీలు Ni-Cd బ్యాటరీల కంటే అధిక సామర్థ్యాన్ని అందిస్తాయి, పర్యావరణ అనుకూలమైనవి. గృహ ఎలక్ట్రానిక్స్, బొమ్మలు, వివిధ పోర్టబుల్ పరికరాలలో వీటిని సాధారణంగా ఉపయోగిస్తారు. లిథియం-అయాన్ (Li-ion) : Li-ion బ్యాటరీలు తేలికైనవి, అధిక శక్తి సాంద్రత కలిగి ఉంటాయి, వీటిని స్మార్ట్‌ఫోన్‌లు, ల్యాప్‌టాప్‌లు, టాబ్లెట్‌లు, ఎలక్ట్రిక్ వాహనాలు, ఇతర అధిక-పనితీరు గల ఎలక్ట్రానిక్ పరికరాలలో ఉపయోగించడం కోసం ప్రజాదరణ పొందింది. లిథియం పాలిమర్ (Li-Po) : Li-Po బ్యాటరీలు Li-ion బ్యాటరీల యొక్క వైవిధ్యం, ఇవి ద్రవానికి బదులుగా ఘనమైన పాలిమర్ ఎలక్ట్రోలైట్‌ను ఉపయోగిస్తాయి
ఆమిర్ ఖాన్ సినిమాల జాబితా

ఆమిర్ ఖాన్ ప్రముఖ భారతీయ నటుడు, నిర్మాత, దర్శకుడు, నేపధ్య గాయకుడు, స్క్రీన్ ప్లే రచయిత, టీవీ ప్రముఖుడు. తన 8వ ఏట పెద్దనాన్న నాసిర్ హుస్సేన్ తీసిన యాదోం కీ బారాత్(1973) సినిమలో తొలిసారి చిన్న పాత్రలో తెరపై కనిపించారు. 1983లో ఆదిత్య భట్టాచార్య దర్శకత్వంలో వచ్చిన షార్ట్ ఫిలిం పరనోయియాలో నటించి, సహాయ దర్శకునిగా కూడా పనిచేశారు ఆయన. ఆ తరువాత నాసిర్ తీసిన మంజిల్ మంజిల్(1984), జబర్దస్త్ (1985) సినిమాలకు కూడా సహాయ దర్శకునిగా పనిచేశారు ఆమిర్. పెద్దయిన తరువాత 1984లో హోలీ అనే సినిమాలో చిన్న పాత్రలో నటించారు ఆయన. 1988లో జూహీ చావ్లాతో కలసి ఖయామత్ సే ఖయామత్ తక్ సినిమాతో మొదటిసారి హీరోగా నటించారు ఆమిర్. రాఖ్(1989) సినిమాలో ఆయన నటనను 36వ జాతీయ ఫిలిం పురస్కారాల ఫంక్షన్ లో ప్రత్యేక ప్రస్తావన చేయడం విశేషం. 90వ దశకంలో ఆయన నటించిన దిల్(1990), హమ్ హై రహి ప్యార్ కే(1993), రాజా హిందుస్థానీ(1996) వంటి సినిమాలతో బాలీవుడ్ లో టాప్ హీరోగా ఎదిగారు. రాజా హిందుస్థానీ 871 మిలియన్ వసూళ్ళు సాధించింది. దీపా మెహతా దర్శకత్వంలో కెనెడా-భారత్ నిర్మాణ సంస్థ నిర్మించిన ఎర్త్(1998) సినిమాలో నటించారు ఆయన. 1999లో తన స్వంత నిర్మాణ సంస్థ అయిన ఆమిర్ ఖాన్ ప్రొడక్షన్స్ ను స్థాపించారు. ఈ సంస్థ మొదటగా లగాన్(2001) సినిమాను నిర్మించింది
కడెం డ్యామ్

కడెం డ్యామ్ నిర్మల్ జిల్లాలో గోదావరి నది యొక్క ఉపనది అయిన కడెం నది గోదావరి నదిలో కలిసే ప్రదేశంలో ఉంది. డ్యామ్ ప్రధాన ప్రయోజనం నిర్మల్ జిల్లాలోని 25000 హెక్టార్ల వ్యవసాయ భూమికి నీరందించడం ఈ డ్యాం యొక్క ప్రధాన ఉద్దేశం. దీనిని గోదావరి ఉత్తర కెనాల్ ప్రాజెక్ట్ గా కూడా పిలుస్తారు. దీనిని 1949, 1965 మధ్యకాలంలో నిర్మించారు. ప్రకృతి ప్రేమికులకు ఇష్టమైన వాతావరణంలో చూట్టూ పచ్చదనంతో నిండిఉన్న సుందరమైన గుట్టల మధ్యలో ఈ డ్యాం నిర్మించారు. సికింద్రాబాద్-మన్మాడ్ రైల్వే లైన్ మీదుగా వెళ్లే పర్యాటకులకు కడెం డ్యామ్ అందుబాటులో ఉంటుంది. చరిత్ర ప్రకారం, మొదటగా దీనిని ఈ ప్రాంతంలో యాగాలు చేసిన కండవ రుషి పేరుతో పిలిచేవారు. ఆ తరువాత, ఈ ప్రాంత నాయకుడు కదం నారాయణరెడ్డికి నివాళిగా కదం నారాయణ రెడ్డి ప్రాజెక్ట్ (KNRP) గా ప్రభుత్వం అధికారికంగా నామకరణం చేసింది. ఎడమ, కుడి కాలువల ద్వారా అనేక మండలాలకు నీరును అందిస్తుంది. ఎడమ కాలువ ద్వారా పెద్ద బెల్లాల్, చిన్న బెల్లాల్, చిట్యాల్, కొండుకూర్, కన్నాపూర్, మోరిగూడెం, పాత కొండుకూర్, ఉప్పరగూడెం, చిన్నా శిబిరం, పెర్కపల్లి, కడెం మండలాలకు చెందిన గ్రామాలకు నీరు ప్రవహిస్తుంది. కుడి కాలువ ద్వారా జన్నారం, దండేపల్లి, తాళ్లపల్లి, మ్యాదార్ పేట్, లక్సెట్టిపేట మండలాలకు చెందిన గ్రామాలకు నీరు ప్రవహిస్తుంది. ప్రస్తుతం ఈ డ్యామ్ 68000 హెక్టార్ల వ్యవసాయానికి సాగునీటి అవసరాలను తీరుస్తుంది
నాగార్జున సాగర్ శ్రీశైలం పులుల అభయారణ్యం

నాగార్జునసాగర్ - శ్రీశైలం టైగర్ రిజర్వ్ ఇండియాలో అతిపెద్ద పులుల అభయారణ్యం. ఈ రిజర్వ్ 5 జిల్లాలలో (నల్గొండ జిల్లా, మహబూబ్ నగర్ జిల్లా, కర్నూలు జిల్లా, ప్రకాశం జిల్లా, గుంటూరు జిల్లా) విస్తరించి ఉంది. అభయారణ్యం వైశాల్యం 3,568 చ.కి.మీ. అభయారణ్యం ప్రధానకేంద్రం వైశాల్యం 1200 చ.కి.మీ.రిజర్వాయర్లు, శ్రీశైలం ఆలయం పలువురు భక్తులను, పర్యాటకులను ఆకర్షిస్తుంది. అభయారణ్యం 78-30 డిగ్రీల ఉత్తర అక్షాంశం, 79-28 డిగ్రీల తూర్పు రేఖాంశం మద్య ఉంది. సముద్రమట్టం నుండి ఎత్తు 100 మీ నుండి 917 మీ వ్యత్యాసంలో ఉంటుంది. వార్షిక వర్షపాతం 1000 మి
టెన్నిస్ ఫర్ టు

టెన్నిస్ ఫర్ టు (Tennis for Two) (కంప్యూటర్ టెన్నిస్ అని కూడా పిలుస్తారు) అనేది టెన్నిస్ గేమ్‌ అనుకరణగా 1958 లో అభివృద్ధి పరచబడిన ఒక స్పోర్ట్స్ వీడియో గేమ్, వీడియో గేమ్స్ ప్రారంభ చరిత్రలో అభివృద్ధి పరచబడిన మొదటి గేమ్స్ యొక్క ఒకటి. అమెరికన్ భౌతిక శాస్త్రవేత్త విలియం హిగిన్‌బోథమ్‌ ప్రభుత్వ పరిశోధన సంస్థ యొక్క డోనర్ మోడల్ 30 అనలాగ్ కంప్యూటర్ ద్వారా విండ్ నిరోధించుటతో గతిపథాలు అనుకరించవచ్చు అని తెలుసుకున్న తరువాత బ్రూంక్హెవెన్ నేషనల్ లాబొరేటరీ వార్షిక బహిరంగ ప్రదర్శనలో ప్రదర్శన కోసం ఈ గేమ్‌ను రూపొందించాడు. ఈ ఆట మొదట 1958 అక్టోబరు 18 న ప్రదర్శించబడింది. 1958 లో, అమెరికన్ భౌతిక శాస్త్రవేత్త విలియం హిగిన్‌బోథమ్ న్యూయార్క్‌లోని ఆప్టన్‌లోని బ్రూక్‌హావెన్ నేషనల్ లాబొరేటరీలో ఇన్స్ట్రుమెంటేషన్ విభాగానికి అధిపతిగా పనిచేశారు. హిగిన్‌బోతం విలియమ్స్ కాలేజీ నుండి భౌతికశాస్త్రంలో బ్యాచిలర్ డిగ్రీని పొందాడు, గతంలో కార్నెల్ విశ్వవిద్యాలయంలో భౌతిక విభాగంలో టెక్నీషియన్‌గా పనిచేశాడు, అయితే పిహెచ్‌డి విజయవంతం కాలేదు. అక్కడ అతను 1943 నుండి 1945 వరకు మాన్హాటన్ ప్రాజెక్ట్ యొక్క ఎలక్ట్రానిక్స్ విభాగానికి అధిపతిగా పనిచేశాడు, 1947 లో బ్రూక్హావెన్లో పనిచేయడం ప్రారంభించాడు, ఈ విధంగా అతను అణుశక్తి యొక్క శాంతియుత ఉపయోగాలపై పరిశోధనపై దిశగా దృష్టి పెట్టాడు.     సంవత్సరానికి ఒకసారి, ప్రభుత్వ పరిశోధనా సౌకర్యం ప్రజల కోసం ఒక ప్రదర్శనను నిర్వహించేది, హైస్కూల్ విద్యార్థులు, కళాశాల విద్యార్థులు, సాధారణ ప్రజలకు ఒక్కోకరికి ఒక్కో రోజు. కాబట్టి 1958 ప్రదర్శన కోసం హిగిన్‌బోతం సందర్శకులను అలరించడానికి ఇంటరాక్టివ్ ప్రదర్శన చేయాలని నిర్ణయించుకున్నాడు. డోనర్ మోడల్ 30 అనలాగ్ కంప్యూటర్ బ్రూక్హావెన్ యొక్క కంప్యూటర్లలో ఒకదానికి ఇన్స్ట్రక్షన్ మాన్యువల్ చదివేటప్పుడు, కంప్యూటర్ బాలిస్టిక్ క్షిపణి పథాలను లేదా గాలి నిరోధకతతో బౌన్స్ బంతిని లెక్కించగలదని అతను తెలుసుకున్నాడు, ఆట యొక్క పునాదిని ఏర్పరచటానికి ఈ సామర్థ్యాన్ని ఉపయోగించాలని నిర్ణయించుకున్నాడు. తరువాత అతను తన ఉద్దేశాలను గుర్తుచేసుకున్నాడు, "ప్రజలు కంప్యూటర్ లో ఆడగలిగే ఆటను తయారు చేస్తున్నానని సందేశాన్ని తెలియజేశాడు."
ఆదోని కోట

ఆదోని కోట ఆంధ్రప్రదేశ్, కర్నూలు జిల్లా, ఆదోనికి సమీపంలో ఒక కొండపైన ఉన్న శిథిలమైన పురాతన కోట. ఇది సుమారు 3000 సంవత్సరాలు చరిత్ర కలిగిన కోట. కాలక్రమంలో ఇది విజయనగర రాజులు, గోల్కొండ, బీజాపుర సుల్తానులు, ఔరంగజేబు, టిప్పు సుల్తాన్, చివరికి ఆంగ్లేయుల చేతుల్లోకి మారుతూ వచ్చింది. ఈ ప్రాంతం ద్వాపరయుగంలో యదువంశ మూలపురుషుడు యయాతి-దేవమానిల (శుక్రాచార్యుల) పుత్రిక యదు పేరుతో యదుపురం యాదవ అవనిగా పిలువబడింది. తదనంతరం 7వ శతాబ్దంలో బాదామి చాళుక్యులు పరిపాలించారు. దీనిని క్రీ.పూ 1200 శతాబ్దంలో చంద్రసేనుడు అనే రాజు కట్టించినట్లుగా తెలుస్తోంది. దీనిని యాదవగిరి అనే పేరుతో నిర్మించారు. తరువాత మధ్యయుగంలో విజయనగర రాజుల చేతికి వచ్చి సా.శ. 14 నుంచి 16 వ శతాబ్దం మధ్యలో బాగా అభివృద్ధి చెందినట్లు తెలుస్తోంది. వారి తరువాత ఇది ఆదిల్ షాహీ వంశానికి చెందిన గోల్కొండ, బీజాపూర్ సుల్తానులకు గట్టి కోటగా వ్యవహరించింది
బాబీ డియోల్

విజయ్ సింగ్ డియోల్ (జననం 1969 జనవరి 27), బాలీవుడ్‌లో బాబీ డియోల్ అని పిలిచే ఆయన భారతీయ నటుడు. ఆయన నటుడు ధర్మేంద్ర చిన్న కుమారుడు. ధరమ్ వీర్ (1977)లో చైల్డ్ ఆర్టిస్ట్‌గా కనిపించిన తర్వాత, డియోల్ బర్సాత్ (1995)లో తన మొదటి ప్రధాన పాత్రను పోషించాడు. ఇది అతనికి ఉత్తమ పురుష తొలి అరంగేట్రం కోసం ఫిల్మ్‌ఫేర్ అవార్డును తెచ్చిపెట్టింది. గుప్త్ (1997), సోల్జర్ (1998), బాదల్ (2000), బిచ్చూ (2000), అజ్ఞాతవాసి (2001), హుమ్‌రాజ్ (2002)లతో సహా వాణిజ్యపరంగా విజయవంతమైన యాక్షన్, థ్రిల్లర్ చిత్రాలతో ఆయన ప్రసిద్ధి చెందాడు. హుమ్‌రాజ్ సినిమాకుగాను ఆయన ఉత్తమ నటుడిగా ఫిలింఫేర్ అవార్డ్‌కు నామినేట్ చేయబడ్డాడు. అప్నే (2007), యమ్లా పగ్లా దీవానా (2011), రేస్ 3 (2018), హౌస్‌ఫుల్ 4 (2019) వింటి విజయవంతమైన చిత్రాలలోనూ ఆయన నటించాడు. అలాగే, ఆయన స్ట్రీమింగ్ వెంచర్స్ క్లాస్ ఆఫ్ '83 (2020), లవ్ హాస్టల్ (2022), వెబ్ సీరీస్ ఆశ్రమ్ (2020–ప్రస్తుతం)లలో నటించాడు. 2023లో అత్యధిక వసూళ్లు రాబట్టిన యాక్షన్ చిత్రం యానిమల్ (2023)లో ఆయన సహాయక పాత్రను పోషించాడు. ఆయన 1969 జనవరి 27న బొంబాయిలోని పంజాబీ కుటుంబంలో విజయ్ సింగ్ డియోల్ గా జన్మించాడు. ఆయన బాలీవుడ్ స్టార్ ధర్మేంద్ర, ప్రకాష్ కౌర్‌ల రెండవ కుమారుడు. ఆయనకు బాలీవుడ్ కే చెందిన అన్న సన్నీ డియోల్, కాలిఫోర్నియాలో నివసిస్తున్న ఇద్దరు సోదరీమణులు విజయతా, అజీత ఉన్నారు